สวัสดีค่ะ เมื่อช่วงเช้าหนูดัดแขน แล้วมันเกิดอาการเจ็บจี๊ดๆตรงช่วงข้อศอก ไม่สามารถเหยียดแขนตรงได้เลย พอลองพยายามเหยียดมันก็จี๊ดๆแล้วก็ลามมาปวดตรงช่วงต้นแขน พอนวดๆแขนก็หายแต่สักพักก็เหมือนเดิม กินยาทานยาอาการยังไม่บรรเทาเลยค่ะ แบบนี้เป็นอะไรคะ รบกวนคุณช่วยด้วยนะคะ
สวัสดีค่ะ อาการเจ็บจี๊ดๆที่ปลายข้อศอกอาจเกิดจาก-การกดทับเส้นประสาท เช่นการทำท่าทางที่ผิดท่า-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อนเบื้องต้นคิดว่าน่าจะเกี่ยวกับท่าทางที่ไปดัดแขน ทำให้เกิดการกดทับเส้นประสาทชั่วคราว ซึ่งมักค่อยๆดีขึ้นได้เองแนะนำสังเกตอาการ และหลีกเลี่ยงการทำท่าที่กดทับบริเวณข้อศอก ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อนหากยังมีอาการเจ็บจี๊ดๆเป็นเรื้อรัง เป็นมากขึ้นเรื่อยๆ หรือมีกล้ามเนื้ออ่อนแรงร่วมด้วย ควรพบแพทย์เพื่อตรวจเพิ่มเติม